OpenLLM-France/wikimedia huggingface dataset:
# Garza

Garza hauetako bat izan daiteke:
* Garza konderria (Texas), Texasko konderria
* Roque González Garza (1885–1962), Mexikoko politikaria
* Luz Pozo Garza (1922–2020), galiziar poeta
* Alana de la Garza (1976), estatubatuar aktorea
# Garza konderria (Texas)

Garza konderria (ingelesez: Garza County) Texasko konderri bat da, Ameriketako Estatu Batuetan. Hiriburua Post da. 2010eko zentsuaren arabera 6.461 biztanle zituen, Garza kilometro koadroko azaleran.

## Geografia

Garza konderriak 2.321,15 kilometro koadro ditu. Horietatik 7,22 ura dira. Beste 2.313,93 lurra dira. Biztanleria dentsitatea 2,78 da.

## Demografia

2010eko zentsoan bizi ziren 6.461 pertsonetatik 6.008 txuriak edo hispanoak dira. Horietatik hispano edo latino kategorian 3.046 dira. 392 beltzak edo afroamerikarrak. 25 amerikar natiboak ziren eta 3 Hawaii edo Pazifikoko irletako natiboak. 8 asiarrak ziren. Bestelako arraza bat kategorian 1 biztanle daude. Bukatzeko euren burua arraza bat baino gehiagotan 24 pertsonek kokatzen zuten.

### Biztanleria piramidea
## Kanpo estekak

* Datuak: Q111663
* Multimedia: Garza County, Texas / Q111663
# Flavien zubia

Flavien zubia (frantsesez: Pont Flavien) antzinako Erromako zubia da. Marseilla eta Arles lotzen zuen erromatar galtzadan zegoen, Via Aureliaren luzapen batean. Touloubre ibaiaren gainean dago, Saint-Chamas herriaren sarreran, Rodanoren Ahoak departamenduan. Izena bere eraikitzailearena da, Claudius Donnius Flavos. 1840ko Monumentu Historikoen zerrendan agertu zen. I. mendean eraiki zen.

## Deskribapena

Bidaiariek bi arku monumentalen azpitik igaro behar zuten, bat ibaiaren ertz bakoitzean. Friso eta arkitrabeetan bertako latinez idatzitako idazkun bera irakur daiteke:
C. DONNIVS. C. F. FLAVOS FLAMEN. ROMAE ET. AVGVSTI. TESTAMENTO. FIEREI. IVSSIT. ARBITRATV. C DONNEI, VENAE. ET. C. ATTEI. RVFEI.
Latinez:
Euskaraz: Claudius Donnius Flavus, Claudiusen semea, Erromako eta Augusturen flamena , bere testamentuan, C. Donnius Vena eta C. Attius Rufus-en zuzendaritzapean, zubi hau eta bere arkuak eraikitzea agindu du.

## Iruditegia

* Idazkuna zubiaren sarreran.

## Erreferentziak

* ↑ https://structurae.net/en/structures/flavian-bridge
* ↑ http://compute-in.ku-eichstaett.de:8888/pls/epigr/epiergebnis_fr%5B%5D

## Kanpo estekak

* (Frantsesez):Zubia Merieé datu basean.
* Datuak: Q2103625
* Multimedia: Pont Flavien / Q2103625
# Gernika-Lumoko Ospitalea

Gernika-Lumoko Ospitalea edo Gernikaldeko Konponbide Azkarreko Zentroa (KAZ) Bizkaiko Gernika-Lumo herrian kokatzen den ospitalea da. Erietxeak gaur egun ez du oherik, ezta urgentzia zerbitzurik eskaintzen. Ospitalez kanpoko zerbitzuak eskaintzen ditu, horien artean:
* Erradiodiagnosia
* Neurologia
* Oftalmologia
* Ekokardiograma
* Larrialdiak (ZIU Mugikorra)

## Kanpo estekak

* Datuak: Q16517378
* Multimedia: Hospital of Gernika / Q16517378
# Gernika (Araba)

Gernika Arabako herri hustua da. Haren lurrak Mendarozketa (Zigoitia) eta Mendiguren (Gasteiz) udalen menpe dago gaur egun.

## Historia

Herri hau 1025ean dokumentatuta dago. Lehen Ubarrundia udalaren menpe zegoen eta egun Mendarozketa eta Mendiguren udaleen menpe. Egile gutxi batzuek Yernik herriarekin identifikatu dute, esaterako Karmelo Etxegaraik; herri hori musulmanen iturrietan agertzen da, 823an egin zen razziarekin lotuta. XIV. menderako ustuta zegoen. Bertako San Pedro baselizak XVII. mende arte iraun zuen. Zenbait dokumentutan herri ustu zen kolera izurrite baten ondorioz.
Donemiliaga Kukula komentuaren zergapekoa zen 1025ean.

## Kanpo estekak

* Datuak: Q52150110
# Gernika (1937ko filma)

    Artikulu hau 1937ko fimari buruzkoa da; beste esanahietarako, ikus «Gernika (2016ko filma)».
Gernika 1937 urtean eginiko euskal filma zen. Nemesio Manuel Sobrevilak, arkitekto eta zinemagile bilbotarrak egin zuen. Eusko Jaurlaritzaren laguntzari esker, gudari buruzko irudirik latzenetariko batzuk grabatu zituen.
Gernikako bonbardaketa eta geroko irudiak eta Bizkaitik ihes egitera behartutako umeak grabatu zituen.

## Pertsonaiak

* Bernardo Ormaetxebarria: txistulari
* José Meaza: atabal
* Arturo Perutxo: ahotsa
| « | Espainiako gerra zibilari buruz diren irudi eder eta patetikoenetako batzuk | » |
| J.M. Unsain ||
Sobrevila filmaren ekoizleari, heriotza zigorra ezarri zion Franco diktadorearen gobernuak, eta Frantziatik egotzia izan zen arrazoi horrengatik.
Altxamendu faxistaren garaian, Eusko Jaurlaritzako Propaganda Zerbitzuak beste pelikula eta dokumental batzuek ekoitzi zituen, besteak beste, Semana Santa en Bilbao eta Entierro del benemerito sacerdote vasco Jose Maria de Korta y Uribarren, muerto en el frente de Asturias.
Gernika filmaren aurretik, eta, betiere, Euskal Herrian garai hartan bizi zen egoera politikoari lotuta, dokumental batzuk ekoitzi ziren, hala nola, Teodoro Hernandorenak egindako Euzkadi dokumentala, 1933an egina.

## Ikus gainera

* Gernika (2016ko filma)

## Erreferentziak

* ↑ Euskal Zinema
* ↑ Koldo Larrañaga eta Kike Calvo, Historia de la Cinematografía Vasca
* 1 2 Euskal Herri enblematikoa, Euskal Antzerti eta Zinea, 143. or. ETOR-OSTOA, ISBN 8488960832

## Kanpo estekak

* Gernika Internet Movie Databaseren webgunean (Ingelesez)
* Datuak: Q12258414
# Gernika (Argentina)

Gernika edo Guernica Argentinako Presidente Perón Barrutiko burua den herria da. Buenos Aires Handian, Buenos Airestik 37 kilometrotara. Gernika izena Euskal Herriko Gernikari omenez jarri zitzaion, 1934ko maiatzaren 18an, Mathilde Díaz Vélez andereak Gobernuari horrela eskatuta.

## Geografia

Guernica lur lauetan kokatua dago; beraz, mendirik ez dago. Panpa hezean dago. Mineralez lur aberatsak dira, baita nekazaritza eta abeltzaintzarako.

## Kanpo estekak

* (Gaztelaniaz):Presidente Perón barrutiaren webgunea.
* (Gaztelaniaz):Informazio turistikoa.
* Datuak: Q772875
* Multimedia: Guernica, Buenos Aires / Q772875
# Gernika (hileta martxa)

Gernika 1966-1976 bitartean Pablo Sorozabal konposatzaileak sortutako hileta martxa bat da. Euskarazko hitzak Nemesio Etxanizek idatzi zituen. Musika konposaketa honen gaia 1937. urteko Gernikako bonbardaketa da. Euskal usadioan oinarrituta dago, eta garrantzia handia du txistuak.

## Hitzak

   Gernika. Eusko Kantata 
   Gernika, hilketa, su ta gar erreta, andreak ta haurtxoak, heriotzari ihesika. Gernika gaixoa, malkozko itsasoa, odolez gainezka, zoritzarrean itoa.
   Utzi emakume negar-zotinak, Euskal Herria hemen dago. Haritza bezain lerden ta zutik, gero ta indartsuago.
   Arrano beltzak alferrik datoz lainoak baino gorago
   Euskal gaztedi, guztiak erne etsaia borrokatzeko! Hiltzaile hoiek inoiz ez dute haritzik lurperatuko!
   Aizu! Hoiek, inoiz!
   Hautsi gure kateak, piztu euskal legeak ta hil artean bizi askatasunean... eta pakean

## Erreferentziak

* ↑ Pablo Sorozabal Mariezkurrena
* ↑ Nemesio Etxaniz
* ↑ http://www.plentziakantagune.eus/2017/01/gernika-eusko-kantata.html

## Kanpo estekak

* Pablo Sorozabalen Gernika hileta martxa entzungai. Youtube.com
* Datuak: Q12258416
# Gernika (opera)

Gernika Francisco Escuderoren lau aktoko opera da, Luis Iriondoren ideian oinarritua. Libretoa Karmelo Iturria eta Augustin Zubikaraik idatzi zuten

## Historia

1979 eta 1985 artean konposatu zen Donostian, Zarautzen eta Gernikan. 1987ko apirilaren 25ean kontzertu bertsioan estreinatu zen Bilboko Arriaga antzokian Gernikako bonbardaketaren 50. urteurreneko oroimenaren baitan.
2008an Euskadiko Orkestrak diskoan grabatu zuen.
2009ko abuztuaren 26an Euskadiko Orkestra eta Bilboko Koral Elkarteak berriro aurkeztu zuten kontzertu bertsioan Donostiako Musika Hamabostaldian, bakarlari hauekin: Ana María Sánchez (Gernika), Gustavo Peña (Gogor), Alfonso Echevarría (aitona), Federico Gallar (Podio), Fernando Cobo (Publio).
2017ko apirilean Hego Euskal Herriko lau hiriburuetan operaren eszenen hautaketa bat aurkeztu zen, bakarlari hauekin: Carmen Solís (Gernika), Federico Gallar (Podio), Gustavo Peña (Gogor), Fernando Latorre (aitona), Miguel Ángel Arias (erregea).

## Pertsonaiak

| Pertsonaia | Tesitura | Estreinaren antzezle-zerrenda |
| Gernika | soprano | María Luisa Castellanos |
| Gogor | tenor | Antonio Barasorda |
| Publio | tenor | Koldo Villar |
| Aitona | baritono | Juan Galindo |
| Podio | baxu | Alfonso Etxebarria |
| Erregea | baxu | Peter Vassiliev-Petrov |
| | tenor | Jesús Arranz |
| | baxu | Fernando Cobo |

## Erreferentziak

* ↑ (Gaztelaniaz) Larrinaga Cuadra, Itziar. (2013). Francisco Escudero. Catálogo razonado de obras. Errenteria: Eresbil, 47 or. ISBN 978-84-616-4519-0. (Noiz kontsultatua: 2023-10-07).
* 1 2 (Gaztelaniaz) Larrinaga Cuadra, Itziar. (2013). Francisco Escudero. Catálogo razonado de obras. Errenteria: Eresbil, 48 or. ISBN 978-84-616-4519-0. (Noiz kontsultatua: 2023-10-07).
* ↑ (Gaztelaniaz) «La OSE presenta la primera grabación mundial de la ópera 'Gernika' de Francisco Escudero» El Correo 2008-11-29 (Noiz kontsultatua: 2023-10-07).
* ↑ (Gaztelaniaz) Cano, María José. «La ópera 'Gernika' de Escudero llega por primera vez a Donostia en versión concierto» Diario Vasco 2009-08-25 (Noiz kontsultatua: 2023-10-07).
* ↑ (Ingelesez) «San Sebastian Quincena Musical 2009 (2) - F. Escudero, Gernika» Seen and Heard International 2009-08-26 (Noiz kontsultatua: 2023-10-07).
* ↑ (Gaztelaniaz) «Concierto: Orquesta Sinfónica de Euskadi + Carmen Solís + Federico Gallar + Gustavo Peña + Fernando Latorre + Miguel Ángel Arias + Sociedad Coral de Bilbao» Diario Vasco (Noiz kontsultatua: 2023-10-07).
* ↑ «Euskadiko Orkestra Sinfonikoak Escuderoren "Gernika" operaren eszenak berreskuratu ditu» Euskadiko Orkestra 2017-04-21 (Noiz kontsultatua: 2023-10-07).
* ↑ «Escuderoren «Gernika»-ren eszenak berreskuratu ditu EOSek» Gara 2017-04-26 (Noiz kontsultatua: 2023-10-07).

## Kanpo estekak

* Datuak: Q5552361
# Gernika (2016ko filma)

    Artikulu hau 2016ko filmari buruzkoa da; beste esanahietarako, ikus «Gernika (argipena)».
Gernika 2016ko Koldo Serra bilbotar zinema zuzendariak zuzendutako gerra eta amodio film bat da. 1936ko Gerra Zibilean eta Gernikako bonbardaketan girotua dago. Jack Davenport, James D'Arcy, María Valverde, Burn Gorman, Irene Escolar, Ingrid García Jonsson, Julián Villagrán, Álex García, Joachim Paul Assböck, Barbara Goenaga, Víctor Clavijo eta Natalia Alvarez-Bilbao aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1937, Euskal Herrian 1936ko Gerra Zibila puri-purian da. Teresa (María Valverde) neska gaztea errepublikar prentsaren bulego bateko argitaratzaileak Henry (James D’Arcy) estatubatuar kazetari gaztea ezagutuko du, bere lanbidean bolada txarra igaroz eta Iparraldeko Frontean berriemale lanetan dabilena. Bestalde, Teresa bere nagusia den Vasylek (Jack Davenport) gorteatzen du, errepublikar gobernuaren errusiar aholkularia dena, baina Teresa behinola Henryren helburu bakarra izan zen egiaren kontaketan oinarritutako eta lokartutako idealismoaz erakarria sentituko da.

## Aktoreak

* Burn Gorman
* James D'Arcy: Henry
* Jack Davenport: Vasyl
* María Valverde: Teresa
* Hugo Silva: Narratzailea
* Irene Escolar: Lehengusina Isabel
* Ingrid García Jonsson: Marta
* Joachim Paul Assböck: W. von Richthofen
* Álex García: Marco
* Bárbara Goenaga: Karmen
* Julián Villagrán: Pierre
* Víctor Clavijo: Kazetari espainiarra
* Natalia Álvarez-Bilbao: María
* Ramón Barea
* David Mora: soldadu matxinoa
* Elena Irureta: Begoña
* Darío Paso: maisua
* Richard Sahagún: gudari
* Pere Brasó
* Maitane San Nicolás: erizaina
* Jon Ariño: Osaba Jorge
* Ander Pardo
* Pedro Cebrino: ofiziala
* Elena Sáenz: emakumea
* Paule Barcenilla: erizaina
* Ibon Pérez: gudari

## Ikus gainera

* Gernika (1937ko filma)

## Kanpo estekak

* Gernika filmaren iragarkia ikusgai. Youtube.com (Ingelesez)
* Gernika Internet Movie Databaseren webgunean (Ingelesez)
* Datuak: Q26981426
# Gernika (argipena)

Gernika hurrengo gauzen izenak izan daitezke:

## Geografia

* Gernika-Lumo: udalerri euskalduna.
* Gernika: Argentinako hiria.
* Gernika: Arabako herri hustua.

## Artea

* Gernika: Gernikako bonbardaketari buruzko René Ichéren eskultura.
* Gernika: Gernikako bonbardaketari buruzko Picassoren margolana.
* Gernika: 1937 urtean eginiko euskal filma. Nemesio Manuel Sobrevillak egin zuen Eusko Jaurlaritzaren laguntzari esker.
* Guernica: Gernikako bonbardaketari buruzko Robert Hessens eta Alain Resnaisen film laburra.
* Guernica: antisemitismoari buruzko Emir Kusturicaren film laburra.
* Gernika: 2016 urtean eginiko euskal filma, Koldo Serrak zuzendua.
* Gernika bonbapean: Euskal Telebistak sortutako bi ataleko telesaila da, Luis Maríasek zuzendu eta idatzia eta Gernikako bonbardaketan oinarriturik daude.

## Musika

* Gernika: Pablo Sorozabalen hileta martxa.
* Gernika: Francisco Escuderoren euskarazko opera.

## Kultura

* Gernika: 1945etik 1953ra Donibane Lohizunen eta Buenos Airesen argitaratu zen hiruhilabetekari abertzale eta humanista izan zen.

## Historia

* Gernikako arbola
* Gernikako bonbardaketa
* Gernika Batailoia

## Kirola

* Gernika Rugby Taldea
# Fort Hancock (Texas)

Fort Hancock Ameriketako Estatu Batuetako erroldak esleitutako leku bat da. Hudspeth konderrian kokatuta dago, Texas estatuan. 1.052 biztanle ditu, 49,735289 kilometro koadroko azaleran banatuta.

## Ikus, gainera

* Hudspeth konderria

## Kanpo estekak

* Datuak: Q751478
* Multimedia: Fort Hancock, Texas / Q751478
# Fort Fairfield (Maine)

Fort Fairfield Ameriketako Estatu Batuetako inkorporatutako herri bat da. Aroostook konderrian dago, Maine estatuan. 3.322 biztanle ditu, 78,36 kilometro koadroko azaleran banatuta.

## Ikus, gainera

* Aroostook konderrian

## Kanpo estekak

* Datuak: Q3461783
* Multimedia: Fort Fairfield, Maine / Q3461783
# Fort Gay (Mendebaldeko Virginia)

Fort Gay Ameriketako Estatu Batuetako inkorporatutako herri bat da. Wayne konderrian dago, Mendebaldeko Virginia estatuan. 675 biztanle ditu, 2,295464 kilometro koadroko azaleran banatuta.

## Ikus, gainera

* Wayne konderrian

## Kanpo estekak

* Datuak: Q1991953
* Multimedia: Fort Gay, West Virginia / Q1991953
# Fort Gibson (Oklahoma)

Fort Gibson Oklahomako herri bat da. Cherokee konderrian kokatua dago. 2010ean 4.154 biztanle zituen, 35,19 kilometro koadrotan banatuta.

## Ikus, gainera

* Cherokee konderria

## Kanpo estekak

* Datuak: Q1018308
* Multimedia: Fort Gibson / Q1018308
# Fort Greene (Brooklyn)

Fort Greene, AEBetako New York hiriko auzo bat da, Brooklyn barrutian. 2010eko erroldaren arabera 32.938 biztanle zituen.
* Datuak: Q5471250
* Multimedia: Fort Greene, Brooklyn / Q5471250
# Fort Hareko Unibertsitatea

Fort Hareko Unibertsitatea (ingelesez: University of Fort Hare, afrikaansez: Universiteit van Fort Hare) Hegoafrikako unibertsitate publiko bat da, Alice hirian dagoena. Bhisho eta East London aldean ere baditu egoitzak.
Unibertsitate honek lan oso garrantzitsua bete zuen Afrikako biztanle beltzen goi-mailako irakaskuntzan 1916tik hasi eta 1959ra arte. Ikuspuntu akademikotik begiratuta, mendebaldeko estilokoa zen irakaskuntza eskaintzen zien Saharaz hegoaldeko Afrika osoko ikasleei. Handik igarotako ikasle askok Afrikako herrialde batzuen independentziaren aldeko zenbait mugimendutan parte hartu zuten, eta batzuk herrialde berrietako gobernuen kide izatera ere iritsi ziren. Ikaslerik ospetsuenetako batzuk, Nelson Mandela, Oliver Tambo, Govan Mbeki, edo Mangosuthu Buthelezi izan ziren, besteak beste.
1959an, unibertsitateak apartheidaren eragina jasan zuen, baina, gaur egun apartheid osteko Hegoafrikako hezkuntza sisteman integratuta dago. Haren campus nagusia Alice (Dikeni, xhoseraz) hirian dago, Tyhume ibaiaren ondoan dago.

## Erreferentziak

* ↑ http://www.southafrica.info/about/education/universities.htm#.
# Fort Hunt (Virginia)

Fort Hunt Ameriketako Estatu Batuetako erroldak esleitutako leku bat da. Fairfax konderrian dago, Virginia estatuan. 17.231 biztanle ditu, 16,223975 kilometro koadroko azaleran banatuta.

## Ikus, gainera

* Fairfax konderria

## Kanpo estekak

* Datuak: Q1374820
* Multimedia: Fort Hunt, Virginia / Q1374820
# Fort Edward (New York)

Fort Edward New York estatuko herri bat da. Washington konderrian kokatua dago. 2010ean 3.375 biztanle zituen, 4,55 kilometro koadrotan banatuta.

## Ikus, gainera

* Washington konderria

## Kanpo estekak

* Datuak: Q919719
* Multimedia: Fort Edward, New York / Q919719
# Fort Garland (Colorado)

Fort Garland Ameriketako Estatu Batuetako erroldak esleitutako leku bat da. Costilla konderrian kokatuta dago, Colorado estatuan. 464 biztanle ditu, 0,972792 kilometro koadroko azaleran banatuta.

## Ikus, gainera

* Costilla konderria

## Kanpo estekak

* Datuak: Q2436335
* Multimedia: Fort Garland, Colorado / Q2436335
# Fort Gaines (Georgia)

Fort Gaines Georgiako estatuko hiri bat da. Cherokee konderrian kokatua dago. 2010ean 1.107 biztanle zituen, 12,37 kilometro koadrotan banatuta.

## Ikus, gainera

* Cherokee konderria

## Kanpo estekak

* Datuak: Q2361460
* Multimedia: Fort Gaines, Georgia / Q2361460
# Gerra Museo Inperiala

Gerra Museo Inperiala, ingelesez: Imperial War Museum edo IWM, Erresuma Batuko museo nazionalen erakunde bat da. Ingalaterran bost egoitza ditu, horietako hiru Londres hiriburuan.

## Museoa

1917an sortua izan zen, Erresuma Batuak nahiz Britainiar Inperioak Lehen Mundu Gerran burututako ahalegin eta sakrifizioari eskeinia dago eta neurri apalagoan Bigarren Mundu Gerran burututakoari.

## Egoitzak

* Gerra Museo Inperiala: Lambeth Road, Londres
* Gerra Museo Inperiala (Duxford): Duxford, Cambridgeshire
* HMS Belfast: The Queen's Walk, Londres
* Churchill War Rooms: Clive Steps, King Charles Street, Londres
* Gerra Museo Inperiala Iparraldea: The Quays, Trafford Wharf Road, Manchester

## Zinema

Peter Jackson zeelandaberritar zuzendariak They Shall Not Grow Old (2019) film-dokumentala burutzeko Gerra Museo Inperialeko artxiboak erabili zituen.

## Kanpo estekak

* Webgune ofiziala (Ingelesez)
* Datuak: Q749808
* Multimedia: Imperial War Museum / Q749808
# Gerra Sakratuak

Gerra Sakratuak, Grezian, Delfoseko Anfiktioniagatik gertatu ziren, toki honetan zegoen Apoloren santutegiaren kontrolagatik. Anfiktioniak, bere partaideetako baten jokaera sakrilegoa salatzen zuen, eta, ados ez zeudenez, borroka bat hasten zuten.
# Gonder

Gonder edo Gondar (amhareraz: ጎንደር, Gonder edo Gondar) iparraldeko Etiopiako hiria da. Amhara eskualdean dago, 2.133 metroko garaieran; hegoaldera Tana aintzira dauka, iparraldera Simien mendiak. 2015ean 323.900 biztanle zituen.

## Geografia
### Klima

Gonderrek klima subtropikala du, negu lehorrekin (Cwa), Köppen klima sailkapenaren arabera.
Datu klimatikoak (Gondar) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 27.3 | 28.3 | 29.4 | 29.7 | 28.3 | 25.4 | 22.7 | 22.7 | 24.6 | 25.8 | 26 | 26.4 | 26.4 |
| Batez besteko tenperatura (ºC) | 18.8 | 20 | 21.5 | 22 | 21.2 | 19.3 | 17.7 | 17.6 | 18.3 | 18.6 | 18.5 | 18.1 | 19.3 |
| Batez besteko tenperatura minimoa (°C) | 10.3 | 11.8 | 13.7 | 14.3 | 14.1 | 13.2 | 12.8 | 12.5 | 12 | 11.5 | 11 | 9.8 | 12.3 |
| Pilatutako prezipitazioa (mm) | 4 | 6 | 18 | 40 | 88 | 158 | 328 | 307 | 117 | 47 | 26 | 12 | 1151 |
| Iturria: climate-data.org ||||||||||||||

## Erreferentziak

* ↑ Etiopia. Berria Estilo liburua, berria.eus (Noiz kontsultatua: 2017-10-5).
* ↑ Ethiopia: Regions, Major Cities & Towns - Population Statistics. citypopulation.de (Noiz kontsultatua: 2017-10-5).
* ↑ Gonder - Climate graph, Temperature graph, Climate table. en.climate-data.org (Noiz kontsultatua: 2017-10-6).

## Kanpo estekak

* Datuak: Q218861
* Multimedia: Gondar / Q218861
# Gondenbrett

Gondenbrett Alemaniako udalerria da. Renania-Palatinatua estatuan kokatuta dago, [[Eifel Bitburg-Prüm barrutia|Eifel Bitburg-Prüm]] barrutian. 2014an 452 biztanle zituen 23,05 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q653031
* Multimedia: Gondenbrett / Q653031
# Gondia barrutia

Gondia barrutia Indiako barruti bat da, Nagpur dibisioan, Maharashtra estatuan. 1.322.507 biztanle ditu 4.843 kilometro koadrotan.

## Mugakideak

Honako barrutiekin egiten du muga:
Bhandara barrutia

## Ikus, gainera

* Maharashtra

## Kanpo estekak

* Datuak: Q1917227
* Multimedia: Gondia district / Q1917227
# Gondiswil

Gondiswil Suitzako udalerria da. Berna kantonamenduan dago, Argovia Garaia barruti administratiboa barrutian. 2014an 730 biztanle zituen 9,4 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q65477
* Multimedia: Gondiswil / Q65477
Huttwil Auswil Madiswil Reisiswil Melchnau
# Gondioke

Gondioke edo Guntheuc (495 – c. 532) frankoen erregina ezkontidea izan zen. Klodomer erregearekin ezkondu zen eta, alargundu ondoren, bere anaia gaztea zen Klotario I.arekin.

## Bizitza

Gondioke Burgundiar jatorrikoa izan liteke, akaso Godegisilo erregearen biloba. 517an Klodomerrekin ezkondu zen eta Orléansera joan zen bizitzera. Elkarrekin hiru seme izan zituzten: Guntario, Teodobaldo eta Klodoaldo.
Klodomerrek espedizioa abiatu zuen burgundiarren aurka 524an. Espedizio horretan hil zen, urte bereko udan, Vézeronceko guduan. Espedizioaren ostean Klotario I.a anaia, Soissonsen errege zena, Gondiokerekin ezkondu zen.
Klodomerren eta Gondiokeren hiru semeak amonari eman zizkioten, Klotilde erregina. Hala ere, Klotariok eta bere anaia Txildeberto I.ak Gondiokeren semeak zigortzea erabaki zuten, erailez edo ilea moztuz, euren errege estatusa kentzeko. Guntario eta Teodobaldo erail zituzten, baina hirugarren semeak, Klodoaldok, ihes egitea lortu zuen, ilea moztu eta monje sartuz. Beranduago Nogenteko abade bilakatu zen eta santu izendatu zuten.

## Erreferentziak

* ↑ Bouyer, Christian. (1991). Dictionnaire des reines de France. Perrin ISBN 978-2-262-00789-8. (Noiz kontsultatua: 2023-12-07).

## Kanpo estekak

* Datuak: Q1282453